José Luis Pensado

**José Luís Pensado Tomé**, nado en Negreira o 6 de marzo de 1924 e finado en Salamanca o 15 de decembro de 2000, foi un filólogo e lingüista galego que entre outros aspectos dedicou parte da súa vida á edición da obra do ilustrado frei Martín Sarmiento. Foi membro de número da Real Academia Galega, correspondente da Real Academia Española e membro de honra da Academia de la Llingua Asturiana.

## Traxectoria 
Rematados os seus estudos secundarios, iniciou en Santiago de Compostela os de Filosofía e Letras durante os dous primeiros cursos comúns, para pasar logo á Universidade Central de Madrid, onde acabou os de Filoloxía Románica, na que tivo como profesor, entre outros, a Dámaso Alonso. Catro anos despois, en 1954, presentou a súa tese doutoral na mesma universidade.

Tres anos despois accedeu á cátedra da súa especialidade na Facultade de Filosofía e Letras da Universidade de Oviedo, na que exerceu até 1963, ano no que accedeu á mesma cátedra na Facultade de Filosofía e Letras da Universidade de Salamanca, na que exercería até o seu falecemento.

Era membro correspondente da Real Academia Galega desde 1967 e académico de honra da mesma desde 1987; co mesmo rango érao da Academia de la Llingua Asturiana desde 1982.

## Labor investigador 
A finais dos anos da década de 1960, o profesor Pensado, coñecedor das dimensións e da importancia que tiña a obra do monxe beneditino galego Martín Sarmiento (1694-1772) para coñecer a historia da lingua galega (na súa maior parte inédita ou mal editada), emprendeu a tarefa de editala debidamente, consonte os requisitos da moderna crítica filolóxica, confrontando as diversas variantes manuscritas e impresas, anotándoas e iluminándoas con rigorosas introducións que ordinariamente constitúen de por si fermosos libros. Paralelamente, o Dr. Pensado Tomé encontrouse coa non tan brillante obra lingüística doutro ilustrado galego, frei Juan Sobreira Salgado (1746-1805), mais tamén importante para a historia do galego dos séculos escuros. Ambas obras ficaron así accesíbeis de aí en adiante a estudosos e afeccionados interesados en coñecela, ademais de que parte dos escritos de Sarmiento constitúen extraordinarios exemplos do pensamento ilustrado español en xeral e galego en particular. Ese interese do profesor Pensado, mostrado xa desde anos antes, levouno a dar ao prelo diversos vocabularios do prerrenacemento galego, como o de Antonio de Olea (1536) e algúns anónimos de comezos do século XIX.

Pensado Tomé estendera o seu saber a outros campos, editando diversas obras galegas, senlleiras, do período medieval, ou investigando sobre o asturiano-leonés. O seu coñecemento do conxunto da historia do galego, levouno a dar unha crítica profunda da transmisión do léxico galego a través do comentario da edición do primeiro dicionario da lingua galega: *Contribución a la crítica de la lexicografía galega, I* (1976), no que desvelaba a desfeita na edición do dicionario por parte do bibliotecario Francisco Javier Rodríguez Gil, e que falecido este deixou a súa responsabilidade a Francisco María de la Iglesia, que o deu a coñecer en 1863.

Aínda que Pensado prometía análises similares para os dicionarios de Xoán Cuveiro Piñol (1876) e Marcial Valladares (1884), o absorbente labor que supuña a edición da obra de Sarmiento e as ramificacións que aparellaba, impedíronlle cumprir a súa promesa.

## Publicacións (selección) 
miniatura|*Catálogo de voces vulgares y en especial de voces gallegas de diferentes vegetales*, 1996.
### Edicións críticas 
* *Miragres de Santiago*. Madrid. CSIC, 1958.
* *Fragmentos de un Libro de Tristán galaico-portugués. Santiago de Compostela*. Anexo XIV de *Cuadernos de Estudios Gallegos*, 1962.
* Bachiller Olea, *Vocábulos gallegos escuros: lo que quieren dezir*. A Coruña. Real Academia Galega, 2003.
* *Tratado de Albeitaria*. Santiago de Compostela. Centro Ramón Piñeiro, 2004, 415 páxs, ISBN 84-453-3859-5 .

### Edicións críticas de obras do P. Sarmiento 
Unha relación maior pódese ver no artigo adicado a frei Martín Sarmiento.
* *Catálogo de voces y frases de la lengua gallega*. Salamanca. Universidade de Salamanca, 1973, 620 páxs ISBN 84-600-5838-7. 
* *Viaje a Galicia, 1745*. Pontevedra. El Museo de Pontevedra. 1975, 217 páxs ISBN 84-600-1878-4
* *La educación de la juventud*. Santiago de Compostela. Xunta de Galicia, 1984, 168 páxs ISBN 84-505-0138-5.
* *Catálogo de voces vulgares y en especial de voces gallegas de diferentes vegetables*. Salamanca. Universidad de Salamanca, 1986, 588 páxs ISBN 84-7481-374-3, 
* *Elementos etimológicos según el método de Euclides*. A Coruña. Fundación Pedro Barrié de la Maza, 1998 ISBN 84-89748-50-0.
* *Onomástico etimológico de la lengua gallega*, 2 vols. A Coruña. Fundación Pedro Barrié de la Maza, 1998, 531 + 345 páxs ISBN 84-89748-51-9.

### Sarmiento e Sobreira 
* *Opúsculos lingüísticos gallegos del siglo XVIII*. Fundación Penzol - Galaxia, 1974, 267 páxs ISBN 84-7154-218-8.

### Edicións de obras do P. Sobreira 
miniatura|*Papeletas de un diccionario gallego*, 1979.
* *Papeletas de un diccionario gallego. Tono I. Texto*. Ourense. Instituto de Estudios Orensanos "Padre Feijoo", 1979, 517 páxs ISBN 84-600-1469-X.

### Estudos de lexicografía galega 
* *Estudios etimológicos galaico-portugueses*. Salamanca. Universidad de Salamanca. 1965, 94 páxs.
* *Contribución a la crítica de la lexicografía gallega. I. El diccionario gallego-castellano de F. J. Rodríguez y su repercusión en la lexicografía gallega*. Salamanca. Universidad de Salamanca, 1976, 413 páxs ISBN 84-600-0715-4.

### Estudos de filoloxía galega 
* *Interferencias estructurales castellano-gallegas: el problema de la geada y sus causas*, in *Revista de Filología Española*, Madrid, t. 53, fasc. 1-4, 1970, páxs. 27-44.
* en colaboración con Carmen Pensado Ruiz, *Gueada y geada gallegas*, Anexo 21 da revista Verba, Santiago de Compostela, 1983, 130 páxs.

### Estudos de lexicografía astur-leonesa 
* *Estudios de lexicografía asturiana*, I e II, in rev. Archivum, Oviedo, X (1960), páxs. 53-120 e XI(1961), páxs. 17-64.
* *Adiciones al léxico asturiano*, in rev. *Archivum*, Oviedo, XIII (1963), páxs. 67-78.
* *Contribución al estudio del léxico leonés*, in *Philologica Hispaniensia in Honorem M. Alvar*, t. I. Madrid. Gredos, páxs. 523-529.

### Filoloxía astur-leonesa 
* *Textos asturianos diociochescos, I*, in *Lletres Asturianes*, Oviedo, 21, páxs. 83-107.
* *Textos asturianos diociochescos, II*, in *Lletres Asturianes*, Oviedo, 22, páxs. 83-88.
* *Estudios asturianos*. Oviedo. Academia de la Llingua Asturiana, 1999, 413 páxs ISBN 84-8168-180-6.

### Varia 
* *El gallego, Galicia y los gallegos a través de los tiempos: ensayos*. A Coruña. *La Voz de Galicia*, 1985. ISBN 84-85287-41-X.
* *Galicia en su lengua y sus gentes: ensayos*. A Coruña. *La Voz de Galicia*, 1991. ISBN 84-85287-86-X.

## Notas 
## Véxase tamén 
### Bibliografía 
* 
* 
* 

### Outros artigos 
* Martín Sarmiento
* Gheada